Temeljem Godišnjeg plana objave poziva na dostavu projektnih prijedloga za 2023. godinu sufinanciranih iz Europskog socijalnog fonda u sklopu Operativnog programa Učinkoviti ljudski potencijali 2021.-2027., Grad Samobor planira prijavu projekta „Vjetar u leđa – faza VI“ u sklopu kojega je predviđen odabir i zapošljavanje pomoćnika u nastavi za učenike s teškoćama u razvoju od strane Osnovnih škola kojima je osnivač Grad Samobor

**Osnovna škola Rude, Samobor,**

**kao partner u projektu ,,Vjetar u leđa-faza VI'' raspisuje**

**POZIV ZA ISKAZ INTERESA**

**za obavljanje poslova pomoćnika u nastavi/stručno-komunikacijskog posrednika za učenike s poteškoćama u razvoju u Osnovnoj školi Rude, Samobor**

Broj traženih osoba: **3**

Mjesto rada: Osnovna škola Rude, Samobor

Radno vrijeme: nepuno radno vrijeme 25 do 36 sati tjedno ovisno o potrebama učenika s teškoćama u razvoju

Prijevoz na rad: u potpunosti

Vrsta ugovora: ugovor o radu na određeno vrijeme

**UVJETI:**

* najmanje završeno četverogodišnje srednjoškolsko obrazovanje,
* završeno osposobljavanje i stečena djelomična kvalifikacija u edukacijama za pomoćnike u nastavi (mogućnost naknadnog osposobljavanja)
* nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi, nekažnjavanost

Prednost će imati osobe:

* s iskustvom u radu kao pomoćnik u nastavi,
* s iskustvom u neposrednom radu s djecom,
* sa svjedodžbom/diplomom iz područja odgojno-obrazovne, zdravstvene ili humanističke struke.

Na Poziv se pod jednakim uvjetima mogu javiti kandidati oba spola.

**OPIS POSLOVA**

Osnovna je zadaća pomoćnika u nastavi pružanje neposredne podrške u razredu učenicima s teškoćama u razvoju, pomoć u uključivanju u razredni kolektiv, svladavanje socijalno-psiholoških prepreka i nastavnih sadržaja.

**DODATNA ZNANJA I VJEŠTINE**

Poštovanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

**ODABIR KANDIDATA**

Odabir će se izvršiti uz pomoć stručnih metoda procjene kompetencija i osobina podnositelja prijave, a koje će provoditi Povjerenstvo za odabir kandidata u sklopu projekta ''Vjetar u leđa-faza VI''.

Povjerenstvo će biti sastavljeno od zaposlenika osnovne škole i predstavnika Grada Samobora.

**UGOVORNI UVJETI**

S odabranim pomoćnicima u nastavi, škola će sklopiti ugovor o radu na određeno vrijeme kojim će se definirati međusobna prava i obaveze. Radno vrijeme biti će određeno sukladno individualnim potrebama učenika s teškoćama u razvoju.

**POSTUPAK PRIJAVE**

U prijavi na ovaj poziv kandidat treba navesti svoje osobne podatke (ime i prezime, datum i mjesto rođenja, adresu stanovanja, broj telefona i po mogućnosti e-mail adresu) te dostaviti sve tražene priloge.

Uz vlastoručno potpisanu prijavu, kandidati su dužni priložiti slijedeće dokumente:

* životopis,
* dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi),
* dokaz o završenom osposobljavanju i stečenoj kvalifikaciji u edukacijama za pomoćnika u nastavi (ako postoji)
* dokaz o državljanstvu,
* dokaz o prebivalištu (preslika osobne iskaznice),
* uvjerenje o nekažnjavanju nadležnog suda ne stariji od 6 mjeseci od dana objave ovog Poziva
* elektronički zapis HZMO (staž osiguranja) ili potvrdu o podacima evidentiranim u bazi podataka Hrvatskog zavoda za mirovinsko osiguranje

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19, 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine, broj 84/21), dužne su u prijavi na poziv za iskaz interesa pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine, broj 84/21), uz prijavu na poziv za iskaz interesa dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Podnošenjem prijava na poziv kandidat daje izričitu privolu Osnovnoj školi Rude, Samobor da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka („Narodne novine“, broj 42/18).

Preslike ne moraju biti ovjerene od javnog bilježnika.

Grad Samobor zadržava pravo uvida u originalne dokumente.

**DOSTAVA PRIJAVA ZA RADNO MJESTO**

Prijave se podnose preporučeno poštom ili predaju osobno u zatvorenoj omotnici na sljedeću adresu:

*Osnovna škola Rude*

*Rude 93*

*10 430 Samobor*

*Tajništvo*

***s naznakom ''Prijava za pomoćnika u nastavi''***.

**Rok za podnošenje prijava je od 4.9. do 11.9.2023.**

Nepotpune i nepravodobne prijave neće se razmatrati.

KLASA: 112-02/23-01/07

URBROJ: 238-27-16-23-1

Rude, 4.9.2023.

 Ravnatelj OŠ Rude:

 Miroslav Fresl, prof.